સારાંશ માટે દસ્તાવેજ: ભારતીય સીમા

આઠમી મેના રોજ ઈરાન સાથે જોડાયેલા પાકિસ્તાનના બલૂચિસ્તાન પ્રાંતની સીમા પાસે છ પાકિસ્તાની સુરક્ષાબળ માર્યા ગયા હતા.

તેમની ગાડીને રિમોટકંટ્રોલથી આઈ.ઈ.ડી. (ઇમ્પ્રૂવાઇઝ્ડ ઍક્સ્પલૉઝિવ ડિવાઇસ) બ્લાસ્ટ કરીને ઉડાવી દીધી હતી. મૃતકોમાં પાકિસ્તાની સૈનિકોમાં એક મેજર રૅન્કના અધિકારી પણ હતા.

પાકિસ્તાની સેનાના પબ્લિક રિલેસન્સ વિભાગના ડાયરેક્ટર (ડીજી, આઈએસપીઆર) અનુસાર, આ ટીમ પાકિસ્તાન-ઈરાન સીમાથી 14 કિમીના વિસ્તારમાં નિયમિત પેટ્રોલિંગમાં હતી.

આ ટીમ બહુ મુશ્કેલ અને પહાડી વિસ્તારમાં ચરમપંથીઓના સંભવિત રસ્તાઓ ચેક કરી રહી હતી. 



ચાર દિવસ બાદ 12 મેના રોજ પાકિસ્તાનના આર્મી ચીફ જનરલ કમર જાવેદ બાજવાએ ઈરાની સેનાના ચીફ મેજર જનરલ બાઘેરીને એક કૉલ કર્યો. 

આ કૉલમાં બાજવાએ "પાકિસ્તાની સુરક્ષાબળો પર થયેલા હુમલાને લઈને ચિંતા વ્યક્ત કરી હતી, જેમાં પાક-ઈરાન સીમા પાસે અંદાજે છ સુરક્ષાબળોનાં મૃત્યુ થયાં હતાં."

તેઓએ ઈરાની સેનાધ્યક્ષને કહ્યું, "પાકિસ્તાને સીમા પર તારબંધીનું કામ શરૂ કરી દીધું છે, પરંતુ તેના માટે બંને પક્ષે સહયોગની જરૂર રહેશે."

અગાઉના દિવસે બલૂચિસ્તાનની રાજધાની ક્વેટામાં જનરલ બાજવા સ્થિતિનું નિરીક્ષણ કરવા પહોંચ્યા હતા.

આઈએસપીઆર અનુસાર, "તેઓને સુરક્ષાની સ્થિતિ, ઑપરેશનલ તૈયારીઓ અને પાક-અફઘાન અને પાક-ઈરાન સીમાઓ પર તારબંધી સહિત સીમા પ્રબંધન અંગે જણાવાયું હતું."

પરંતુ પાકિસ્તાનના પડોશીઓ સાથેના સંબંધોને લઈને ભારત શા માટે ચિંતા કરે?

આનો જવાબ જાણવા માટે પાકિસ્તાનની ભૌગોલિક સ્થિતિને સમજવી જરૂરી છે.

કેટલા દેશોથી ઘેરાયેલું છે પાકિસ્તાન?

પાકિસ્તાન સાથે ચાર દેશની સીમા લાગે છે. પાકિસ્તાનની સીમાનો સૌથી નાનો ભાગ ચીન સાથે જોડાયેલો છે અને આ સીમા અંદાજે 599 કિમી લાંબી છે. 

ત્યારબાદ નંબર આવે છે ઈરાનનો અને પાકિસ્તાનના પશ્ચિમમાં ઈરાન સાથેની સીમા 909 કિમી લાંબી છે. આ આખો બલૂચિસ્તાન પ્રાંતનો વિસ્તાર છે.

પાકિસ્તાનની 2,611 કિમી લાંબી સીમા અફઘાનિસ્તાન સાથે પણ જોડાયેલી છે. બલૂચિસ્તાન અને ખૈબર પખ્તૂનખ્વા પ્રાંતોની સીમાઓ અફઘાન સીમા સાથે લાગેલી છે.

પાકિસ્તાનની સીમાનો સૌથી મોટો ભાગ ભારત સાથે જોડાયેલો છે.

ભારત સાથે લાગેલી સીમાને પાકિસ્તાન આંતરરાષ્ટ્રીય સીમા, વર્કિંગ બાઉન્ડરી અને લાઇન ઑફ કંટ્રોલ (એલ.ઓ.સી.)ના રૂપમાં વિભાજિત કરે છે. ભારત સાથેની આ સીમા 3,163 કિલોમીટર લાંબી છે.

તો પાકિસ્તાન સીમાના કેટલાક ભાગમાં તારબંધી કેમ કરે છે? અને તે...\nદસ્તાવેજની સમાન ભાષામાં સારાંશ:
ભારત અને ચીનના સૈનિકો વચ્ચે અનિર્ધારિત વાસ્તવિક સીમારેખા (એલ.ઓ.સી.) પર ઘણી જગ્યાએ થયેલા ઘર્ષણના સમાચાર ભારતીય મીડિયામાં આવ્યા હતા, પરંતુ એક એવી સીમા છે જેના પર થઈ રહેલી ગતિવિધિ પર કોઈએ ખાસ ધ્યાન નથી આપ્યું.